Zápisnica č. 4/2017

**z verejného zasadnutia obecného zastupiteľstva konaného dňa 07.06.2017**

**na Obecnom úrade v Dolnom Hričove**

|  |  |
| --- | --- |
| **Prítomní:** | |
| Starosta obce: | Ing. Peter Zelník |
| Zástupca starostu obce: | Pavol Ballay |
| Poslanci OZ: | Ing. Michal Ballay – prítomný do 18. bodu programu  prof. Dr. Ing. Martin Decký – prítomný od 5. bodu programu  Štefan Hôrečný  Marián Medzihorský – prítomný do 17. bodu programu  Bibiána Odváhová  Marta Rašovcová  Ing. Jozef Vršanský |
| Zamestnanci OcÚ: | Mgr. Danka Kramarová |
| Hlavný kontrolór obce: | Mária Rapánová |
| Hostia: | podľa prezenčnej listiny |
| Ospravedlnení: | Ján Hrazdíra |

## K bodu 1:

**Otvorenie rokovania, potvrdenie jeho uznášaniaschopnosti a schválenie programu**

Verejné zasadnutie obecného zastupiteľstva otvoril a viedol starosta obce, *Ing. Peter Zelník*. Privítal všetkých prítomných.

*Ing. Peter Zelník*, starosta obce, skonštatoval, že zasadnutie je zvolané v súlade so zákonom číslo 369/1990 Zb. o obecnom zriadení v znení neskorších predpisov. Z celkového počtu 9 poslancov bolo prítomných 7 poslancov, čím bolo OZ uznášaniaschopné. Rokovanie sa riadilo nasledovným programom:

1. Otvorenie rokovania, potvrdenie jeho uznášaniaschopnosti a schválenie programu
2. Určenie zapisovateľa a overovateľov zápisnice
3. Schválenie zápisnice z predchádzajúceho zasadnutia
4. Schválenie písomného vyhotovenia uznesení a kontrola plnenia uznesení
5. Záverečný účet Obce Dolný Hričov a rozpočtové hospodárenie za rok 2016
6. Úprava rozpočtu
7. Stanovisko hlavného kontrolóra k záverečnému účtu Obce Dolný Hričov za rok 2016
8. Plán kontrolnej činnosti hlavného kontrolóra obce na II. polrok 2017
9. Správa o kontrolnej činnosti hlavného kontrolóra za 2. polrok 2016 a 1. polrok 2017
10. Žiadosť o odkúpenie pozemku C-KN parc. č. 467 v kat. území Dolný Hričov
11. Ponuka o odkúpenie vyradeného hasičského vozidla
12. Žiadosť o udelenie súhlasu na otvorenie stávkovej kancelárie Niké
13. Zmluva o zriadení práva vecného bremena – Peter Komačka a Mgr. Martina Jancíková
14. Žiadosť o premiestnenie alebo zrušenie detského ihriska pred bytovým domom 28. B. j.
15. Projekt Schwarzenegger
16. Informácie starostu obce :

- Ponuka projektových prác pre investičný zámer stavby

- Financovanie obecného rozhlasu

- Žiadosť o kapitalizáciu nehnuteľnosti

- Vysporiadanie vlastníckych vzťahov pod miestnou komunikáciou

1. Informácie zástupcu starostu, hlavného kontrolóra, poslancov a predsedov komisií
2. Diskusia
3. Návrh a schválenie uznesení
4. Záver

**Uznesenie č. 79/2017**

Obecné zastupiteľstvo v Dolnom Hričove

*schvaľuje:*

Program zasadnutia obecného zastupiteľstva.

|  |  |
| --- | --- |
| Prítomní poslanci (menovite): | 7 poslancov - Pavol Ballay, Ing. Michal Ballay, Štefan Hôrečný, Marián Medzihorský, Bibiána Odváhová, Marta Rašovcová, Ing. Jozef Vršanský |
| Ospravedlnení poslanci (menovite): | 2 poslanci - prof. Dr. Ing. Martin Decký, Ján Hrazdíra |
| Hlasovali za (menovite): | 7 poslancov - Pavol Ballaly, Ing. Michal Ballay, Štefan Hôrečný, Marián Medzihorský, Bibiána Odváhová, Marta Rašovcová, Ing. Jozef Vršanský |
| proti (menovite): | 0 poslancov |
| zdržali sa (menovite): | 0 poslancov |

## K bodu 2:

**Určenie zapisovateľa a overovateľov zápisu**

Za zapisovateľku určil starosta obce, *Ing. Peter Zelník*, pracovníčku obecného úradu *Mgr.* *Danku Kramarovú*, za overovateľov poslancov OZ *Štefana Hôrečného* a*Martu Rašovcovú.*

**Uznesenie č. 80/2017**

Obecné zastupiteľstvo v Dolnom Hričove

*schvaľuje:*

Zapisovateľku Mgr. Danku Kramarovú a overovateľov zápisnice poslancov obecného zastupiteľstva Štefan Hôrečného a Martu Rašovcovú

|  |  |
| --- | --- |
| Prítomní poslanci (menovite): | 7 poslancov - Pavol Ballay, Ing. Michal Ballay, Štefan Hôrečný, Marián Medzihorský, Bibiána Odváhová, Marta Rašovcová, Ing. Jozef Vršanský |
| Ospravedlnení poslanci (menovite): | 2 poslanci - prof. Dr. Ing. Martin Decký, Ján Hrazdíra |
| Hlasovali za (menovite): | 7 poslancov - Pavol Ballay, Ing. Michal Ballay, Štefan Hôrečný, Marián Medzihorský, Bibiána Odváhová, Marta Rašovcová, Ing. Jozef Vršanský |
| proti (menovite): | 0 poslancov |
| zdržali sa (menovite): | 0 poslancov |

**K bodu 3:**

**Schválenie zápisnice z predchádzajúceho zasadnutia**

Poslancom obecného zastupiteľstva bola predložená zápisnica zo ,,Zhromaždenia obyvateľov obce Dolný Hričov a miestnej časti Peklina“, ktoré sa konalo 7. apríla 2017 v Kultúrnom dome v Dolnom Hričove. K zápisnici z radov poslancov neboli prednesené žiadne pozmeňujúce a doplňujúce návrhy.

**Uznesenie č. 81/2017**

Obecné zastupiteľstvo v Dolnom Hričove

*berie na vedomie:*

Zápisnicu zo Zhromaždenia obyvateľov obce Dolný Hričov a miestnej časti Peklina, konaného 7. apríla 2017 v Kultúrnom dome v Dolnom Hričove.

Poslancom obecného zastupiteľstva bola predložená Zápisnica č. 3/2017 z verejného obecného zastupiteľstva, ktoré sa konalo 12. apríla 2017. K bodu č. 16, Uznesenie č. 76/2017 predniesol pozmeňujúci návrh *Ing. Michal Ballay* a dožadoval sa, aby žiadosť p. *Petra Sobolu* o poskytnutie jednorazovej sociálnej výpomoci prehodnotila komisia pre sociálne, bytové a zdravotné otázky a stanovisko predniesla na ďalšie OZ.

**Uznesenie č. 82/2017**

Obecné zastupiteľstvo v Dolnom Hričove

*schvaľuje:*

Zápisnicu č. 3/2017 z verejného obecného zastupiteľstva, konaného dňa 12. apríla 2017 s pozmeňujúcim návrhom v bode č. 16, Uznesenie č. 76/2017.

|  |  |
| --- | --- |
| Prítomní poslanci (menovite): | 7 poslancov - Pavol Ballay, Ing. Michal Ballay, Štefan Hôrečný, Marián Medzihorský, Bibiána Odváhová, Marta Rašovcová, Ing. Jozef Vršanský |
| Ospravedlnení poslanci (menovite): | 2 poslanci - prof. Dr. Ing. Martin Decký, Ján Hrazdíra |
| Hlasovali za (menovite): | 7 poslancov - Pavol Ballay, Ing. Michal Ballay, Štefan Hôrečný, Marián Medzihorský, Bibiána Odváhová, Marta Rašovcová, Ing. Jozef Vršanský |
| proti (menovite): | 0 poslancov |
| zdržali sa (menovite): | 0 poslancov |

## K bodu 4:

**Schválenie písomného vyhotovenia uznesení a kontrola plnenia uznesení**

Poslancom obecného zastupiteľstva bolo zaslané písomné vyhotovenie Uznesení č. 59 - 78/2017 z verejného zasadnutia obecného zastupiteľstva, ktoré sa konalo dňa 12. apríla 2017.

|  |  |
| --- | --- |
| **Uznesenie č. 83/2017**  Obecné zastupiteľstvo v Dolnom Hričove  *schvaľuje:*  Písomné vyhotovenie Uznesení č. 59 – 78/2017 z verejného zasadnutia OZ konaného dňa 12. apríla 2017. |  |

|  |  |
| --- | --- |
| Prítomní poslanci (menovite): | 7 poslancov - Pavol Ballay, Ing. Michal Ballay, Štefan Hôrečný, Marián Medzihorský, Bibiána Odváhová, Marta Rašovcová, Ing. Jozef Vršanský |
| Ospravedlnení poslanci (menovite): | 2 poslanci - prof. Dr. Ing. Martin Decký, Ján Hrazdíra |
| Hlasovali za (menovite): | 7 poslancov - Pavol Ballay, Ing. Michal Ballay, Štefan Hôrečný, Marián Medzihorský, Bibiána Odváhová, Marta Rašovcová, Ing. Jozef Vršanský |
| proti (menovite): | 0 poslancov |
| zdržali sa (menovite): | 0 poslancov |

**K bodu 5:**

**Záverečný účet Obce Dolný Hričov a rozpočtové hospodárenie za rok 2016**

Záverečný účet Obce Dolný Hričov a rozpočtové hospodárenie za rok 2016 spracovala *Rudolfa Sládková*, ktorá uviedla, že účet bol zverejnený na vývesných tabuliach a webovej stránke obce a podrobne odprezentovala jednotlivé body obsahu. *Marián Medzihorský* sa informoval, kde boli použité a kde sú zahrnuté finančné prostriedky z predaja pozemku spoločnosti JMKS, s. r. o.. *Rudolfa Sládková* uviedla, že peniaze z predaja v sume 39 475,92 € zatiaľ neboli v roku 2016 použité a preto v zmysle zákona č. 583/2004 Z. z. § 15 ods. 1 – 4 boli zahrnuté ako prebytok hospodárenia do rezervného fondu.

**Uznesenie č. 84/2017**

Obecné zastupiteľstvo v Dolnom Hričove po prerokovaní predmetu návrhu

*schvaľuje:*

* Záverečný účet obce Dolný Hričov za rok 2016 a celoročné hospodárenie bez výhrad,
* použitie prebytočného majetku vo výške 44 066,69 €, zisteného podľa ustanovenia § 10 ods. 3 písm. a) a b) zákona č. 583/2004 Z. z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov, na
* tvorbu rezervného fondu vo výške 44 066,69 €,
* použitie rezervného fondu vo výške 44 066,69 € na investičné akcie obce.

|  |  |
| --- | --- |
| Prítomní poslanci (menovite): | 8 poslancov - Pavol Ballay, Ing. Michal Ballay, prof. Dr. Ing. Martin Decký, Štefan Hôrečný, Marián Medzihorský, Bibiána Odváhová, Marta Rašovcová, Ing. Jozef Vršanský |
| Ospravedlnení poslanci (menovite): | 1 poslanec - Ján Hrazdíra |
| Hlasovali za (menovite): | 8 poslancov - Pavol Ballay, Ing. Michal Ballay, prof. Dr. Ing. Martin Decký Štefan Hôrečný, Marián Medzihorský, Bibiána Odváhová, Marta Rašovcová, Ing. Jozef Vršanský |
| proti (menovite): | 0 poslancov |
| zdržali sa (menovite): | 0 poslancov |

**K bodu 6**

**Úprava rozpočtu**

Rozpočet rok 2017 – 2. zmena bola poslancom odprezentovaná ekonómkou obce *Rudolfou Sládkovou*, ktorá vysvetlila príjmy a výdavky rozpočtu a jednotlivé finančné operácie.

**Uznesenie č. 85/2017**

Obecné zastupiteľstvo v Dolnom Hričove po prerokovaní predmetu návrhu

*schvaľuje:*

Rozpočet r. 2017 – 2. zmenu.

|  |  |
| --- | --- |
| Prítomní poslanci (menovite): | 8 poslancov - Pavol Ballay, Ing. Michal Ballay, prof. Dr. Ing. Martin Decký, Štefan Hôrečný, Marián Medzihorský, Bibiána Odváhová, Marta Rašovcová, Ing. Jozef Vršanský |
| Ospravedlnení poslanci (menovite): | 1 poslanec - Ján Hrazdíra |
| Hlasovali za (menovite): | 8 poslancov - Pavol Ballay, Ing. Michal Ballay, prof. Dr. Ing. Martin Decký, Štefan Hôrečný, Marián Medzihorský, Bibiána Odváhová, Marta Rašovcová, Ing. Jozef Vršanský |
| proti (menovite): | 0 poslancov |
| zdržali sa (menovite): | 0 poslancov |

**K bodu 7**

**Stanovisko hlavného kontrolóra k záverečnému účtu Obce Dolný Hričov za rok 2016**

V zmysle ustanovenia § 18 ods. 1 písm. c) zákona č. 369/1990 Zb. o obecnom zriadení v znení neskorších predpisov, *Mária Rapanová*, hlavná kontrolórka obce predložila obecnému zastupiteľstvu odborné stanovisko k záverečnému účtu obce Dolný Hričov za rok 2016. Podkladom k vypracovaniu odborného stanoviska k návrhu záverečného účtu za rok 2016 boli:

* rozpočet obce Dolný Hričov na rok 2016 a jeho 5 úprav,
* súvaha k 31.12.2016,
* výkaz ziskov a strát k 31.12.2016,
* návrh záverečného účtu za rok 2016,
* poznámky k účtovnej závierke k 31.12.216.

**Uznesenie č. 86/2017**

Obecné zastupiteľstvo v Dolnom Hričove po prerokovaní predmetu návrhu

*berie na vedomie:*

Stanovisko hlavného kontrolóra k záverečnému účtu obce Dolný Hričov za rok 2016.

**K bodu 8**

**Plán kontrolnej činnosti hlavného kontrolóra obce na II. polrok 2017**

Plán kontrolnej činnosti hlavného kontrolóra obce na II. polrok 2017 predložila hlavná kontrolórka obce *Mária Rapanová*, ktorá uviedla, že plán kontrolnej činnosti je vypracovaný a predkladaný v zmysle zákona č. 369/1990 Zb. o obecnom zriadení v platnom znení. Plán bol zverejnený na úradnej tabuli a navrhuje, aby ho poslanci schválili. *Marián Medzihorský* navrhol, aby bola do plánu kontrolnej činnosti bola zahrnutá aj kontrola hospodárenia ŠK Dolný Hričov na čo *Mária Rapanová* reagovala, že v bode 6 sú zahrnuté ďalšie úlohy podľa potreby obce, teda aj kontrola hospodárenia športového klubu, ktorú každoročne vykonáva.

**Uznesenie č. 87/2017**

Obecné zastupiteľstvo v Dolnom Hričove po prerokovaní predmetu návrhu

*schvaľuje:*

Doplniť do plánu kontrolnej činnosti hlavného kontrolóra obce na II. polrok 2017 aj kontrolu ŠK Dolný Hričov.

|  |  |
| --- | --- |
| Prítomní poslanci (menovite): | 7 poslancov - Pavol Ballay, Ing. Michal Ballay, prof. Dr. Ing. Martin Decký, Štefan Hôrečný, Marián Medzihorský, Marta Rašovcová, Ing. Jozef Vršanský |
| Ospravedlnení poslanci (menovite): | 2 poslanci - Ján Hrazdíra, Bibiána Odváhová |
| Hlasovali za (menovite): | 3 poslanci - Ing. Michal Ballay, Marián Medzihorský, Ing. Jozef Vršanský |
| proti (menovite): | 0 poslancov |
| zdržali sa (menovite): | 4 poslanci - Pavol Ballay, prof. Dr. Ing. Martin Decký, Štefan Hôrečný, Marta Rašovcová |

**Uznesenie č. 88/2017**

Obecné zastupiteľstvo v Dolnom Hričove po prerokovaní predmetu návrhu

*schvaľuje:*

Plán kontrolnej činnosti hlavného kontrolóra obce na II. polrok 2017.

|  |  |
| --- | --- |
| Prítomní poslanci (menovite): | 7 poslancov - Pavol Ballay, Ing. Michal Ballay, prof. Dr. Ing. Martin Decký, Štefan Hôrečný, Marián Medzihorský, Marta Rašovcová, Ing. Jozef Vršanský |
| Ospravedlnení poslanci (menovite): | 2 poslanci - Ján Hrazdíra, Bibiána Odváhová |
| Hlasovali za (menovite): | 7 poslancov - Pavol Ballay, Ing. Michal Ballay, prof. Dr. Ing. Martin Decký, Štefan Hôrečný, Marián Medzihorský, Marta Rašovcová, Ing. Jozef Vršanský |
| proti (menovite): | 0 poslancov |
| zdržali sa (menovite): | 0 poslancov |

**K bodu 9**

**Správa o kontrolnej činnosti hlavného kontrolóra za 2. polrok 2016 a 1. polrok 2017**

Správu o kontrolnej činnosti vypracovala a v súlade s § 18f ods. e) zákona 369/1990 Zb. o obecnom zriadení v znení neskorších predpisov predložila hlavná kontrolórka obce *Mária Rapanová*, ktorá skonštatovala, že obec Dolný Hričov pri výkone samosprávy v roku 2016 dodržiavala príslušné zákonne predpisy pri hospodárení a nakladaní s majetkom obce a hospodárne a efektívne nakladala s týmto majetkom.

**Uznesenie č. 89/2017**

Obecné zastupiteľstvo v Dolnom Hričove po prerokovaní predmetu návrhu

*berie na vedomie:*

Správu o kontrolnej činnosti hlavného kontrolóra za 2. polrok 2016 a 1. polrok 2017.

**K bodu 10**

**Žiadosť o odkúpenie pozemku C-KN parc. č. 467 v kat. území Dolný Hričov**

Žiadosť o odkúpenie pozemku predložila *p.* *Eva Janičíková*, ktorá žiada odkúpiť pozemok parc. č. 467 o výmere 71 m2, druh pozemku zastavané plochy a nádvoria. Svoju žiadosť odôvodnila tým, že o spomínaný pozemok sa stará, udržuje ho a jej rodina ho už dlhodobo využíva, ale je na ňom umiestnený hydrant. *Prof. Dr. Ing. Martin Decký* upozornil, že pri kúpe okolitých ostatných pozemkov bola rodina *Evy Janičíkovej* v presvedčení, že kupujú pozemok v celosti, teda došlo k omylu a teraz ako by ho kupovali opätovne a preto doporučuje, aby sa im pozemok odpredal za symbolickú cenu s tým, že v zmluve bude ošetrený prístup k hydrantu. Doporučil, aby sa obec pri predaji riadila zákonom č. 138/1991 Zb. o majetku obcí v znení neskorších predpisov a zverejnila zámer predaja obecného pozemku podľa § 9a, ods. 8, písm. e) prevod majetku obce z dôvodu osobitného zreteľa, pričom osobitný zreteľ musí byť zdôvodnený a zámer previesť majetok týmto spôsobom je obec povinná zverejniť najmenej 15 dní pred schvaľovaním prevodu obecným zastupiteľstvom na svojej úradnej tabuli a na svojej internetovej stránke, pričom tento zámer musí byť zverejnený počas celej tejto doby. K názoru sa vyjadril aj *Štefan Hôrečný*, ktorý sa s týmto stotožňuje a predaj pozemku podporuje.

**Uznesenie č. 90/2017**

Obecné zastupiteľstvo v Dolnom Hričove po prerokovaní predmetu návrhu

*schvaľuje:*

Zverejniť zámer predaja obecného pozemku parc. č. 467 o výmere 71 m2 v katastrálnom území Dolný Hričov na základe zákona č. 138/1991 Z. z., § 9a, ods. 8, písm. e) prevod majetku z dôvodu osobitného zreteľa.

|  |  |
| --- | --- |
| Prítomní poslanci (menovite): | 8 poslancov - Pavol Ballay, Ing. Michal Ballay, prof. Dr. Ing. Martin Decký, Štefan Hôrečný, Marián Medzihorský, Bibiána Odváhová, Marta Rašovcová, Ing. Jozef Vršanský |
| Ospravedlnení poslanci (menovite): | 1 poslanec - Ján Hrazdíra |
| Hlasovali za (menovite): | 7 poslancov - Pavol Ballay, prof. Dr. Ing. Martin Decký, Štefan Hôrečný, Marián Medzihorský, Bibiána Odváhová, Marta Rašovcová, Ing. Jozef Vršanský |
| proti (menovite): | 0 poslancov |
| zdržali sa (menovite): | 1 poslanec – Ing. Michal Ballay |

**K bodu 11**

**Ponuka o odkúpenie vyradeného hasičského vozidla**

Žiadosť na odkúpenie vyradeného hasičského vozidla Zil 130 máme od *p.* *Lukáša Homolu* zo Žiliny, ktorý po obhliadke a zhodnotení technického stavu za vozidlo ponúka 500,- eur. *Ing. Peter Zelník* uviedol, že obec sa pri prevode majetku obce riadi zákonom č. 138/1991 Zb. o majetku obcí v znení neskorších predpisov s možnosťou použiť § 9a, ods. 8, písm. d) prevod majetku obce hnuteľnej veci, ktorej zostatková cena je nižšia ako 3 500 eur. O technické stanovisko vozidla Zil 130 požiadal predsedu DHZ *Pavla Ballaya*, ktorý uviedol, že vozidlo bolo vyrobené v roku 1950, je nefunkčné a nedá sa už použiť. *Prof. Dr. Ing. Martin Decký* sa ešte informoval, či ho nie je možné predať ako veterán na čo *Pavol Ballay* odpovedal, že vozidlo sa snažili už viackrát predať, zámer predaja bol zverejnený na webovej stránke, ale vozidlo do dnešného nepredali. *Štefan Hôrečný* dodal, že vozidlo už 20 rokov stojí v garáži, zavadzia a ak by sme ho odovzdali do zberu, tak železo sa vykupuje cca 0,08 eur za tonu.

**Uznesenie č. 91/2017**

Obecné zastupiteľstvo v Dolnom Hričove po prerokovaní predmetu návrhu

*schvaľuje:*

Predaj vyradeného hasičského vozidla Zil 130 za ponúkanú cenu 500,- eur.

|  |  |
| --- | --- |
| Prítomní poslanci (menovite): | 8 poslancov - Pavol Ballay, Ing. Michal Ballay, prof. Dr. Ing. Martin Decký, Štefan Hôrečný, Marián Medzihorský, Bibiána Odváhová, Marta Rašovcová, Ing. Jozef Vršanský |
| Ospravedlnení poslanci (menovite): | 1 poslanec - Ján Hrazdíra |
| Hlasovali za (menovite): | 6 poslancov - Pavol Ballay, prof. Dr. Ing. Martin Decký, Štefan Hôrečný, Bibiána Odváhová, Marta Rašovcová, Ing. Jozef Vršanský |
| proti (menovite): | 1 poslanec – Ing. Michal Ballay |
| zdržali sa (menovite): | 1 poslanec – Marián Medzihorský |

**K bodu 12**

**Žiadosť o udelenie súhlasu na otvorenie stávkovej kancelárie Niké**

Niké, spol. s. r. o. na základe zákona č. 171/2005 Z. z. o hazardných hrách žiada o udelenie súhlasu na otvorenie pobočky stávkovej kancelárie Niké a zároveň odsúhlasenie otváracích hodín v prevádzke: LIFE PUB, Mládeže č. 428, Dolný Hričov. *Ing. Peter Zelník* zdôraznil, že obec nemá prijaté všeobecne záväzné nariadenie, ktoré by zakazovalo prevádzkovať hazardné hry na území obce. Poslanci po prehodnotení pristúpili k hlasovaniu.

**Uznesenie č. 92/2017**

Obecné zastupiteľstvo v Dolnom Hričove

*schvaľuje:*

Udelenie súhlasu na otvorenie pobočky stávkovej kancelárie Niké s otváracími hodinami v prevádzke: LIFE PUB, Mládeže č. 428, Dolný Hričov.

|  |  |
| --- | --- |
| Prítomní poslanci (menovite): | 8 poslancov - Ing. Michal Ballay, Pavol Ballay, prof. Dr. Ing. Martin Decký, Štefan Hôrečný, Marián Medzihorský, Bibiána Odváhová, Marta Rašovcová, Ing. Jozef Vršanský |
| Ospravedlnení poslanci (menovite): | 1 poslanec - Ján Hrazdíra |
| Hlasovali za (menovite): | 5 poslancov – Ing. Michal Ballay, Pavol Ballay, Štefan Hôrečný, Bibiána Odváhová, Marta Rašovcová, |
| proti (menovite): | 0 poslancov |
| zdržali sa (menovite): | 3 poslanci – prof. Dr. Ing. Martin Decký Marián Medzihorský, Ing. Jozef Vršanský |

**K bodu 13**

**Zmluva o zriadení práva vecného bremena – Peter Komačka a Mgr. Martina Jancíková**

O zriadenie vecného bremena žiada *p.Peter Komačka* a*Mgr. Martina Jancíková* na pozemok C KN parc. č. 149/1 v katastrálnom území Peklina, zastavané plochy a nádvoria o výmere 4763 m2, z dôvodu práva vstupu, prejazdu, prechodu, vedeniu a uloženiu inžinierskych sietí na pozemok C KN parc. č. 149/13, zastavané plochy a nádvorie o výmere 781 m2. *Ing. Peter Zelník* upozornil, že vecné bremeno bude zriadené len na časť pozemku v prospech parc. č. 149/13, tak ako je to vyznačené na predkladanej katastrálnej mapke a preto je potrebné vypracovať geometrický plán, s čím sa stotožnili aj poslanci. *Prof. Dr. Ing. Martin Decký*, predseda komisie pre dopravu, výstavbu a životné prostredie uviedol, že komisia odporúča zriadiť vecné bremeno.

**Uznesenie č. 93/2017**

Obecné zastupiteľstvo v Dolnom Hričove

*berie na vedomie:*

Zmluvu o zriadení práva vecného bremena medzi obcou Dolný Hričov a Petrom Komačkom a Mgr. Martinou Jancíkovou.

**K bodu 14:**

**Žiadosť o premiestnenie alebo zrušenie detského ihriska pred bytovým domom 28. B. j.**

Žiadosť poslancom obecného zastupiteľstva predložil *Michal Škarka*, ktorý žiada o premiestnenie alebo zrušenie detského ihriska, ktoré je umiestnené pred bytovým domom 28 b. j. a to z dôvodu, že detské ihrisko nie je vhodne umiestnené, deti sa tam správajú hlučne, vulgárne sa vyjadrujú, hádžu im kamene do záhrady, nakoľko bývajú v tesnej blízkosti. Mal sa snahu dohodnúť s rodičmi, aby si na deti dávali pozor a nerobili neporiadok. V žiadosti upozornil na to, že ihrisko nespĺňa normy a stal sa na ňom aj úraz a ihrisko by malo byť určené predovšetkým pre malé deti. K problematike sa vyjadrila *Bibiána Odváhová*, ktorá uviedla, že detské ihrisko by sa nemalo rušiť, deti by sa nemali potom kde hrať, ale mali by byť dodržiavané určité pravidlá bezpečnosti a mal by sa udržiavať poriadok. Poslanci navrhovali zriadiť napr. prevádzkový poriadok detského ihriska a zatiaľ ho nerušiť. *Ing. Peter Zelník* informoval, že podľa oznámenia zo dňa 14.08.2012 obec súhlasila s uskutočnením drobnej stavy podľa doloženého nákresu k žiadosti. Bezpečnosť detského ihriska bola skontrolovaná dňa 24.03.2017 v zmysle STN EN 1176-1 a kontrolu vykonal EKOTEC spol. s. r. o. vizuálnou obhliadkou a meracími pomôckami. Za kontrolu bezpečnosti detského ihriska bola fakturovaná suma 180,- eur (bytovky + športový areál), ktorú zatiaľ uhradila obec, ale kontrolu je potrebné vykonať každoročne. K detskému ihrisku sa vyjadrila aj *p. Eva Lasičková*, ktorá nesúhlasila so zrušením detského ihriska, pretože deti sa hrajú pod dozorom rodičov a k fakturovanej sume nemala výhrady, aby ju platili nájomníci.

**Uznesenie č. 94/2017**

Obecné zastupiteľstvo v Dolnom Hričove

*berie na vedomie:*

Žiadosť o premiestnenie alebo zrušenie detského ihriska, ktoré je umiestnené pred bytovým domom 28 b. j. Dolný Hričov.

**K bodu 15**

**Projekt Schwarzenegger**

Obci Dolný Hričov bol predstavený projekt „Schwarzenegger“, v rámci ktorého žiadatelia predstavili víziu zriadenia posilňovne v budove kultúrneho domu, pričom zariadenie posilňovne zabezpečia žiadatelia a od obce Dolný Hričov požadujú prenájom priestorov za symbolické nájomné vo výške 1 Euro. Výška nájomného nie je stanovená v súlade s § 9a ods. 9 zákona 138/1991 Zb. o majetku obcí v znení neskorších predpisov a to vo výške, za akú sa v súčasnosti na tom istom resp. obdobnom mieste obvykle prenechávajú do nájmu na dohodnutý účel porovnateľné nebytové priestory, ale obec Dolný Hričov v tomto prípade uplatnila ustanovenie § 9a ods. 9 písm. c) zákona o majetku obcí, t. j. prípad hodný osobitného zreteľa.

Prenajímané priestory sú v súčasnosti nevyužívané a teda nie je možné predpokladať, že o nájom nebytových priestorov by v blízkej budúcnosti prejavili záujem aj ďalší uchádzači. Navyše, vynaloženie finančných prostriedkov na organizovanie obchodnej verejnej súťaže alebo iného postupu predpokladaného zákonom o majetku obcí by vzhľadom k výške nájomného nebolo hospodárne, účelné a efektívne.

**Uznesenie č. 95/2017**

Obecné zastupiteľstvo v Dolnom Hričove v zmysle § 9a ods. 9. písm. c) zákona 138/1991 Zb. o majetku obcí v znení neskorších predpisov

1. *určuje prenájom nebytových priestorov a to:*

|  |  |  |  |  |
| --- | --- | --- | --- | --- |
| Miestnosť č. 2 | (priestor na podnikanie) | o výmere | **26,25 m2** |  |
| Miestnosť č. 3 | (priestor na podnikanie) | o výmere | **14,53 m2** |  |
| Miestnosť č. 4 | (kuchynka) | o výmere | **5,56 m2** |  |
| Miestnosť č. 5 | (chodba k WC) | o výmere | **15,26 m2** |  |
| Miestnosť č. 6 | (WC) | o výmere | **12,84 m2** |  |

nachádzajúcich sa v stavbe – Kultúrny dom so súpisným číslom 197 postavenej na parcele 554/4 zastavené plochy a nádvoria o výmere 1140 m2 zapísanej Okresným úradom Žilina, katastrálnym odborom na liste vlastníctva č. 1 pre k. ú. Dolný Hričov, obec Dolný Hričov, okres Žilina za účelom prevádzkovania posilňovne predovšetkým pre obyvateľov obce na dobu určitú – 12 mesiacov s účinnosťou odo dňa uzatvorenie zmluvy o nájme nebytových priestorov za nájomné vo výške 1 EUR mesačne s tým, že nájomné zahŕňa aj služby spojené s užívaním predmetu nájmu vrátane energií pre nasledovných nájomcov:

Ján Sládek, nar. ..................., trvale bytom ...........................

Marek Majerčík, nar. ..................., trvale bytom ...........................

Juraj Vršanský, nar. ..................., trvale bytom ...........................

|  |  |
| --- | --- |
| Prítomní poslanci (menovite): | 8 poslancov - Ing. Michal Ballay, Pavol Ballay, prof. Dr. Ing. Martin Decký, Štefan Hôrečný, Marián Medzihorský, Bibiána Odváhová, Marta Rašovcová, Ing. Jozef Vršanský |
| Ospravedlnení poslanci (menovite): | 1 poslanec - Ján Hrazdíra |
| Hlasovali za (menovite): | 8 poslancov – Ing. Michal Ballay, Pavol Ballay, prof. Dr. Ing. Martin Decký, Štefan Hôrečný, Bibiána Odváhová, Marta Rašovcová, Marián Medzihorský, Ing. Jozef Vršanský |
| proti (menovite): | 0 poslancov |
| zdržali sa (menovite): | 0 poslancov |

1. *schvaľuje prenájom nebytových priestorov a to:*

|  |  |  |  |  |
| --- | --- | --- | --- | --- |
| Miestnosť č. 2 | (priestor na podnikanie) | o výmere | **26,25 m2** |  |
| Miestnosť č. 3 | (priestor na podnikanie) | o výmere | **14,53 m2** |  |
| Miestnosť č. 4 | (kuchynka) | o výmere | **5,56 m2** |  |
| Miestnosť č. 5 | (chodba k WC) | o výmere | **15,26 m2** |  |
| Miestnosť č. 6 | (WC) | o výmere | **12,84 m2** |  |

nachádzajúcich sa v stavbe – Kultúrny dom so súpisným číslom 197 postavenej na parcele 554/4 zastavené plochy a nádvoria o výmere 1140 m2 zapísanej Okresným úradom Žilina, katastrálnym odborom na liste vlastníctva č. 1 pre k. ú. Dolný Hričov, obec Dolný Hričov, okres Žilina za účelom prevádzkovania posilňovne predovšetkým pre obyvateľov obce na dobu určitú – 12 mesiacov s účinnosťou odo dňa uzatvorenia zmluvy o nájme nebytových priestorov za nájomné vo výške 1 EUR mesačne s tým, že nájomné zahŕňa aj služby spojené s užívaním predmetu nájmu vrátane energií pre nasledovných nájomcov:

Ján Sládek, nar. ..................., trvalo bytom ...........................

Marek Majerčík, nar. ..................., trvalo bytom ...........................

Juraj Vršanský, nar. ..................., trvalo bytom ...........................

|  |  |
| --- | --- |
| Prítomní poslanci (menovite): | 8 poslancov - Ing. Michal Ballay, Pavol Ballay, prof. Dr. Ing. Martin Decký, Štefan Hôrečný, Marián Medzihorský, Bibiána Odváhová, Marta Rašovcová, Ing. Jozef Vršanský |
| Ospravedlnení poslanci (menovite): | 1 poslanec - Ján Hrazdíra |
| Hlasovali za (menovite): | 8 poslancov – Ing. Michal Ballay, Pavol Ballay, prof. Dr. Ing. Martin Decký, Štefan Hôrečný, Bibiána Odváhová, Marta Rašovcová, Marián Medzihorský, Ing. Jozef Vršanský |
| proti (menovite): | 0 poslancov |
| zdržali sa (menovite): | 0 poslancov |

Zámer nájmu majetku obce Dolný Hričov z dôvodu hodného osobitného zreteľa bol zverejnený od 13. 04. 2017 do 28. 04. 2017 na úradnej tabuli obce Dolný Hričov a na internetovej stránke obce www.dolnyhricov.sk.

**K bodu 16**

**Informácie starostu obce**

* **Ponuka projektových prác pre investičný zámer stavby** – *Ing. Peter Zelník* uviedol, že ponuku projektových prác pre investičný zámer stavby na vypracovanie projektovej dokumentácie ,,Nové komunikácie Peklina, Dolný Hričov prístavba, úpravy miestnych komunikácií“ predkladá PROMA s. r. o. Podkladom pre spracovanie ponuky pre spracovanie projektovej dokumentácie a vybraných výkonov inžinierskych činností pre realizáciu investičného zámeru bola výzva na predloženie ponuky zo dňa 9.5.2017.
* **Financovanie obecného rozhlasu**– *Ing. Peter Zelník* informoval, že dňa 12.4.2017 sa uskutočnilo osobné stretnutie ohľadom návrhu prác pre riešenie obecného rozhlasu v obci Dolný Hričov a zistilo sa, že prísľub, ktorý nám dal *p. Jozef Hudec* za realizáciu prác a dodávok a to zľavu vo výške 50 % konatelia spoločnosti ELTODO OSVETLENIE, s. r. o. neevidujú a nemajú o tejto skutočností ani písomný záznam. Po prerokovaní spoločnosť navrhuje, aby bol finančný záväzok znížený na sumu skutočne vynaložených nákladov na strane zhotoviteľa a suma môže byť uhrádzaná vo forme splátok.
* **Žiadosť o kapitalizáciu nehnuteľnosti**– *Ing. Peter Zelník* dal poslancom na vedomie, že Železnice Slovenskej republiky nám na našu žiadosť o kúpu majetku t. j. pozemky parc. č. 1069/2, 1069/3 a 1069/4 v kat. území Dolný Hričov dali predbežnú odpoveď, v ktorej nás upozorňujú na to, že tento majetok podlieha všeobecnému zákazu predaja a tento zákaz je možné odblokovať len Ministerstvom dopravy a výstavby SR na základe preukázania ekonomickej výhodnosti predaja pre ŽSR čo je administratívne náročný a dlhodobý proces.
* **Vysporiadanie vlastníckych vzťahov pod miestnou komunikáciou** – *Ing. Peter Zelník* oboznámil, že v tejto veci sa obrátil na právneho poradcu *JUDr. Petra Vachana*, ktorý nám v tejto problematike podal písomné stanovisko, v ktorom uviedol, že žiadateľka má nárok na peňažné plnenie vyplývajúce z obmedzenia vlastníckeho práva zriadeného vecným bremenom na jej pozemku v prospech obce Dolný Hričov zo zákona (Ústava SR čl. 20, ods. 4; Občiansky zákonník § 128, ods. 2) predpokladanú náhradu za obmedzenie vlastníckeho práva.

OZ sa zúčastnila aj *p. Štefánia Kováčiková*, ktorá je podielovou vlastníčkou dotknutých pozemkov na Ul. Športovej a upozornila, že táto problematika je dlhodobá, na jej pozemkoch mnohokrát prebiehali práce, ale nikdy nedala žiaden súhlas na ich uskutočnenie a ani zatiaľ nebola finančne odškodnená. Má záujem dohodnúť sa, ale zatiaľ sa nič nevyriešilo. Starosta obce uviedol, že obec má možnosti, že buď bude na tieto pozemky zriadené vecné bremeno, alebo budú pozemky odkúpené, alebo môže dôjsť aj k zámene pozemkov. Navrhuje, aby bol spracovaný nový geometrický plán, kde budú presne vyčlenené pozemky pod cestou a tak sa vyčísli ich skutočný stav. Poslanci po diskusii doporučujú, aby bolo zvolané stretnutie všetkých dotknutých vlastníkov za účasti komisie pre dopravu, výstavbu a životné prostredie. *Sl. Daniela Ďuriníková* podotkla, že sa chce zúčastniť zasadnutia komisie, nakoľko predmetný pozemok sa nachádza pred ich rodinným domom a tiež upozornila, že momentálne prebieha na tieto pozemky súdne konanie a kým nebude konanie ukončené, nie je možné pokračovať v ďalšom riešení.

**Uznesenie č. 96/2017**

Obecné zastupiteľstvo v Dolnom Hričove

*ukladá:*

Prejednať vlastnícke vzťahy pod miestnou komunikáciou (Ul. Športová) v Dolnom Hričove.

Z: Komisia pre dopravu, výstavbu a životné prostredie T: budúce OZ

* **Príspevok na stravu dôchodcom** – *Ing. Peter Zelník* informoval, že príspevok na stravu dôchodcom nad 70 rokov veku života a ZŤP nad 50 rokov je vo výške 0,33 eur/osoba/deň. Tento príspevok už bol schvaľovaný, ale do uznesenia je potrebné doplniť, že príspevok je platný pre stravovacie zariadenia v obci a aj mimo obce, aby si dôchodcovia mohli vybrať z viacerých stravovacích zariadení.

**Uznesenie č. 97/2017**

Obecné zastupiteľstvo v Dolnom Hričove

*schvaľuje:*

Príspevok na stravu dôchodcom nad 70 rokov veku života a ZŤP nad 50 rokov veku života v Školskej jedálni pri ZŠ s MŠ P. V. Rovnianka, prípadne aj v inom stravovacom zariadení v obci Dolný Hričov a aj mimo obce vo výške 0,33 eur/osoba/deň.

|  |  |
| --- | --- |
| Prítomní poslanci (menovite): | 8 poslancov - Ing. Michal Ballay, Pavol Ballay, prof. Dr. Ing. Martin Decký, Štefan Hôrečný, Marián Medzihorský, Bibiána Odváhová, Marta Rašovcová, Ing. Jozef Vršanský |
| Ospravedlnení poslanci (menovite): | 1 poslanec - Ján Hrazdíra |
| Hlasovali za (menovite): | 8 poslancov – Ing. Michal Ballay, Pavol Ballay, prof. Dr. Ing. Martin Decký, Štefan Hôrečný, Bibiána Odváhová, Marta Rašovcová, Marián Medzihorský, Ing. Jozef Vršanský |
| proti (menovite): | 0 poslancov |
| zdržali sa (menovite): | 0 poslancov |

* **Zmena úradných hodín počas letných mesiacov** – Starosta obce oboznámil, že počas letných mesiacov júl a august bude zmena úradných hodín na Obecnom úrade v Dolnom Hričove nasledovne: pondelok – utorok od 7,00 hod. – do 15,00 hod., streda od 7,00 hod. – do 17,30 hod., štvrtok nestránkový deň a piatok od 7,00 hod. – 12,00 hod..
* **Stavba ,,ŽSR, Modernizácia trate Púchov****– Žilina, pre rýchlosť do 160 km/hod., II. etapa** *– Ing. Peter Zelník* informoval, že práce na Staničnej ulici budú ukončené do konca júla 2017 a Združenie TEBS požiadalo o výluky na preloženie diaľkového a traťového kábla ŽSK. Zároveň starosta obce informoval, že ŽSR sme žiadali o spriepustnenie a vyčistenie odvodňovacieho rigola na parc. č. 1067 v kat. území Dolný Hričov na čo ŽSR reagovali, že pri modernizácií trate bola v tomto úseku posunutá koľaj a odvodňovací rigol sa na predmetnom pozemku v súčasnej dobe nenachádza a nie je potrebný pre prevádzku ŽSR.
* **Žiadosť o zjednanie nápravy** *–* žiadosť, ktorá je k nahliadnutiu na obecnom úrade bola zaslaná Národnej diaľničnej spoločnosti a. s. na základe požiadaviek občanov Dolného Hričova, kde ich žiadame, aby ako zhotoviteľ stavby D1 Hričovské Podhradie – Lietavská Lúčka vykonal také opatrenia, ktoré by odstránili vzniknuté škody na majetku a aby sa predchádzalo ďalším škodám nielen na majetku, ale aj zdraví občanov.
* **Úrad práce sociálnych vecí a rodiny** *– Ing. Peter Zelník* informoval, že aj tento rok bola poslaná žiadosť na Úrad práce sociálnych vecí a rodiny o poskytnutie príspevku na podporu rozvoja miestnej a regionálnej zamestnanosti a týmto spôsobom by sme umožnili pracovať aj tým, ktorí sú dlhodobo nezamestnaní. Tiež uviedol, že Ivan Hluchý, ktorý bol zamestnaný ako pomocný pracovník a hospodár v športovom areáli dal výpoveď.
* **Obecná rada** *– Ing. Peter Zelník* apeloval na poslancov OZ, aby si zvolili nového člena do obecnej rady. Poslanci jednoznačne navrhujú *prof. Dr. Ing. Martina Deckého*, keďže má prospešné skúsenosti a cenné vedomosti v mnohých potrebných oblastiach.

**Uznesenie č. 98/2017**

Obecné zastupiteľstvo v Dolnom Hričove

*schvaľuje:*

Doplniť člena do Obecnej rady v Dolnom Hričove – prof. Dr. Ing. Martina Deckého.

|  |  |
| --- | --- |
| Prítomní poslanci (menovite): | 8 poslancov - Ing. Michal Ballay, Pavol Ballay, prof. Dr. Ing. Martin Decký, Štefan Hôrečný, Marián Medzihorský, Bibiána Odváhová, Marta Rašovcová, Ing. Jozef Vršanský |
| Ospravedlnení poslanci (menovite): | 1 poslanec - Ján Hrazdíra |
| Hlasovali za (menovite): | 5 poslancov – Pavol Ballay, Štefan Hôrečný, Bibiána Odváhová, Marta Rašovcová, Ing. Jozef Vršanský |
| proti (menovite): | 0 poslancov |
| zdržali sa (menovite): | 3 poslanci - Ing. Michal Ballay, prof. Dr. Ing. Martin Decký, Marián Medzihorský |

* **Žiadosť o nenávratný finančný príspevok** – *Ing. Peter Zelník* informoval, že v zmysle zákona č. 343/2015 Z. z. o verejnom obstarávaní v znení neskorších predpisov bola zverejnená výzva na predloženie ponuky na predmet zákazky ,,Vypracovanie žiadosti o nenávratný finančný príspevok na zníženie energetickej náročnosti objektu materskej školy a súvisiacej administratívnej budovy vrátane zabezpečenia kompletnej projektovej dokumentácie“ a v tejto súvislosti privítal *Ing. Gabrielu Šimčíkovú* a *Ing. Zuzanu Schreiber*, ktoré zastupujú spoločnosť Investment Partners, a. s.. Poslancov OZ informovali, že projektová dokumentácia s energetickým auditom na budovu školy bola vypracovaná už v roku 2012, ale keďže bola v roku 2015 zmenená norma STN73 0540-2 – funkčné požiadavky na budovy a tiež zmena vyhlášky č. 364/2012 Z. z. s účinnosťou od 1.1.2017, s ktorou sa vykonáva zákon č. 555/2005 Z. z. tento projekt už nespĺňal predpísané kritéria požadované v rámci výzvy „Zníženie energetickej náročnosti verejných budov“, kód výzvy OPKZP-PO4-SC431-2017-19. Výzva na predloženie ponuky na predmet zákazky ,,Vypracovanie žiadosti o nenávratný finančný príspevok na zníženie energetickej náročnosti objektu materskej školy a súvisiacej administratívnej budovy vrátane zabezpečenia kompletnej projektovej dokumentácie“ bola zverejnená dňa 9. mája 2017. Jej predmetom bolo vypracovanie žiadosti o nenávratný finančný príspevok na zníženie energetickej náročnosti objektu materskej škôlky a súvisiacej administratívnej budovy vrátane v zmysle požiadaviek výzvy zabezpečenia kompletnej projektovej dokumentácie v rozsahu pre stavebné povolenie, rozpočtu stavby a výkazu, energetického auditu a energetického hodnotenia objektov a aj odborné poradenstvo pri vyhlásení verejného obstarávania. V rámci projektu je nutný bezbariérový vstup, riešenie sa týka 2/3 celého objektu nakoľko objekt so základnou školou by bol neoprávneným výdavkom v rámci danej výzvy, výmena okien a exteriérových dverí, a okapový chodník. Nutná je oprava strešného plášťa, objekt sa zateplí minerálnou vlnou a vymenia sa okná za nové plastové s izolačným trojsklom. Taktiež dôjde k výmene osvetlenia. Projektová dokumentácia je pred dokončením a bude následne odoslaná *Ing. Holešovi* na vypracovanie rozpočtu na základe výkazu výmer. Termín uzavretia hodnotiaceho kola je stanovený na 28. júna 2017. Do daného termínu bude pripravená žiadosť o poskytnutie nenávratného finančného príspevku spolu s povinnými prílohami, táto bude odoslaná na adresu Slovenskej inovačnej a energetickej agentúry, taktiež bude elektronicky spracovaná v systéme ITMS2014+ a bude vyhlásené verejné obstarávanie na stavebné práce.

Predpokladaná hodnota zákazky s predmetom zákazky ,,Vypracovanie žiadosti o nenávratný finančný príspevok na zníženie energetickej náročnosti objektu materskej školy a súvisiacej administratívnej budovy vrátane zabezpečenia kompletnej projektovej dokumentácie“ bola stanovená na 15 tisíc eur bez DPH.

*Štefan Hôrečný* sa zaujímal, kedy z ich pohľadu sa môže začať s realizáciou projektu. *Ing. Zuzana Schreiber* odpovedala, že kým sa uskutoční realizácia projektu musí prebehnúť schvaľovací proces, ktorý je časovo veľmi náročný.

**K bodu 17:**

**Informácie zástupcu starostu, hlavného kontrolóra, poslancov a predsedov komisií**

***Pavol Ballay –* prítomných pozval na akciu ,,Deň otcov“, ktorá sa uskutoční v spolupráci obce s Dobrovoľným hasičským zborom v sobotu 10. júna v Dolnom Hričove a aj v miestnej časti Peklina. Pre všetkých otcov a starých otcov je pripravený guláš a 0,5 l piva. Zároveň informoval, že dňa 1. júla sa už tradične uskutoční ,,Nočná hasičská súťaž o putovný pohár starostu obce“.**

***Bibiána Odváhová* – reagovala na príspevky k projektu s tým, že výmena okien prebehne vo všetkých triedach, ale zostanú šatne a WC, ktoré sa budú tiež postupne vymieňať. Pozitívne vyzdvihla členov Dobrovoľného hasičského zboru, ktorí odprezentovali svoju prácu a pripravili výborný program pre deti zo základnej a materskej školy, ktorý sa uskutočnil na školskom dvore 1. júna na deň detí. Predstavila 2. ročník akcie ,,Dolnohričovské majstovstvá vo varení fazuľovice“, ktorá sa uskutoční dňa 22. júla na športovom ihrisku.**

***Marta Rašovcová –* informovala, že ústredňa obecného rozhlasu, ktorá je zakúpená do Pekliny bude po dohode s *Miroslavom Randíkom* zapojená a sfunkčnená.**

***Ing. Jozef Vršanský –* upozornil na vysokú zeleň, ktorá rastie popri chodníku na ul. Osloboditeľov a zavadzia vo výhľade na cestu pri výjazde autom od kostola na ul. Osloboditeľov, zeleň by mala byť vysoká max. do výšky 70 – 80 cm. Tiež poukázal na parkovanie áut pred kostolom, ktoré by mali byť zaparkované tak, aby v prípade potreby prejazdu napr. aj záchranných zložiek bola cesta priechodná. Pripomenul, že na ceste I/61 je stále vyvesený neaktuálny billboard – zabíjačkové slávnosti a agentúra, ktorá ho tam zverejnila, by ho už mala odstrániť. Poďakoval za zber nebezpečných odpadov na Miestnej prevádzke prác a služieb a vyzdvihol profesionalitu pracovníka spoločnosti T+T, a. s..**

***Marián Medzihorský –* informoval sa, či je do predmetu zákazky** ,,Vypracovanie žiadosti o nenávratný finančný príspevok na zníženie energetickej náročnosti objektu materskej školy a súvisiacej administratívnej budovy vrátane zabezpečenia kompletnej projektovej dokumentácie“ **zahrnutá aj modernizácia kuchyne na čo reagovala *Bibiána Odváhová*, že projekt nezahŕňa vybavenie kuchyne, na tieto účely budú musieť byť použité iné zdroje financovania.**

***Ing. Michal Ballay –* poslancov oboznámil, že v zmysle zákona č. 309/2014 Z. z. o podpore regionálneho rozvoja v znení neskorších predpisov boli okolité obce ako aj Žilinský samosprávny kraj upovedomené o novom strategickom dokumente Obce Dolný Hričov ,,Plán hospodárskeho a sociálneho rozvoja obce Dolný Hričov na roky 2015 – 2021“ a poďakoval sa za súčinnosť pri vypĺňaní. Upozornil, že ak by sme tak neurobili, prišli by sme o dotácie z európskych fondov. Vyzval p. starostu, aby už v tejto veci nekontaktoval *Ing. Alexandra Kelíška, PhD*., pretože autorské práva prešli už na obec. Vyjadril spokojnosť, že bola vysvetlená nová výzva zákazky ,,Vypracovanie žiadosti o nenávratný finančný príspevok na zníženie energetickej náročnosti objektu materskej škôlky a súvisiacej administratívnej budovy vrátane zabezpečenia kompletnej projektovej dokumentácie“.**

*Štefan Hôrečný –* poukázal na dopravné značenie obce Horný Hričov, že niektoré tabule majú neoprávnene osadené a naša obec na to dopláca množstvom prejazdu nákladných áut a tiež upozornil, že pri výjazde z ul. Mládeže na ul. Osloboditeľov by bolo potrebné osadiť pre lepšiu prehľadnosť a bezpečnosť zrkadlo. Tiež sa informoval, aké bude využitie starého železničného zvršku. *Ing. Peter Zelník* navrhol, aby sa touto otázkou zaoberala aj komisia pre dopravu, výstavbu a životné prostredie a ďalej reagoval, že zatiaľ neprebehlo stretnutie s odborom dopravy, ale dopravná situácia sa bude musieť riešiť aj z dôvodu, že v Strážove prebiehajú výkopové práce na rybníku a vývozná trasa vedie aj cez našu obec. Aby mohlo byť umiestnené zrkadlo, musíme mať zhotovený dopravný projekt. Na Slovenskú správu ciest bola poslaná žiadosť o súčinnosť prác na ceste I/61, kde v dôsledku prívalových dažďov dochádza k zaplavovaniu pozemkov pod cestou a následne k vylievaniu do odvodňovacích rigolov. Pri tejto príležitosti poďakoval Dobrovoľnému hasičskému zboru, že boli nápomocní pri problémoch s malými potokmi, ktoré sa vylievali a ohrozovali majetok obyvateľov.

**Uznesenie č. 99/2017**

Obecné zastupiteľstvo v Dolnom Hričove

*ukladá:*

Riešiť ďalšie využitie starého železničného zvršku.

Z: Komisia pre dopravu, výstavbu a životné prostredie T: budúce OZ

*Prof. Dr. Ing. Martin Decký* – sa opätovne poďakoval, že na ul. Staničnej je vybudovaný podchod a podotkol doriešenie bezbariérového vstupu. *Ing. Peter Zelník* uviedol, že Železnice Slovenskej republiky k možnosti prevedenia dodatočných prác t. j. osadenie šikmej schodiskovej plošiny uviedli, že bude zabezpečená príprava projektovej dokumentácie, ktorá bude upravovať pôvodné technické riešenie tak, aby jej súčasťou bolo doplnenie plošiny, ale momentálne k jej realizácií nemôžu poskytnúť žiadne záväzné stanovisko.

*Ing. Peter Zelník –* ešte informoval, že na Aviu, ktorú sme využívali na športové podujatia, najmä na prevoz športovcov na futbalové zápasy nemáme vhodného vodiča a jej technicky stav je nevyhovujúci, preto navrhuje, aby sa z dôvodu ekonomickej nevýhodnosti odpredala. Poďakoval *Pavlovi Ballayovi*, zástupcovi starostu, že ho plnohodnotne zastupuje počas jeho neprítomnosti.

**K bodu 17:**

**Diskusia**

*Zuzana Sobolová –* kladne hodnotila nové oplotenie na Miestnej prevádzke prác a služieb, upozornila na výmole, ktoré sa vytvárajú na ul. Osloboditeľov a aj na zapchaté odvodňovacie rigole, ktoré sú už plné betónu a pýtala sa kto bude zodpovedný za ich nápravu. Žiadala, aby boli odstránené borovice na cintoríne, ktoré jej tienia na pozemok. Vyjadrila nesúhlas, že pre jej syna Petra Sobolu nebola schválená finančná pomoc, aj keď jeho zdravotný stav nie je dobrý. *Štefan Hôrečný*, predseda komisie pre sociálne, zdravotné a bytové otázky odpovedal, že žiadosť bude prehodnotená na zasadnutí komisie.

**Uznesenie č. 100/2017**

Obecné zastupiteľstvo v Dolnom Hričove

*berie na vedomie*

Diskusné príspevky občanov*.*

**K bodu 18:**

**Shválenie uznesenia**

**Zapisovateľka *p. Danka Kramarová* predniesla návrh uznesení č. 79 - 100/2017 z verejného zasadnutia obecného zastupiteľstva konaného dňa 7.6.2017*.***

**Uznesenie č. 101/2017**

*Obecné zastupiteľstvo v Dolnom Hričove*

*schvaľuje:*

návrh uznesení z rokovania obecného zastupiteľstva č. 80 - 101/2017 zo dňa 7.6.2017.

|  |  |
| --- | --- |
| Prítomní poslanci (menovite): | 6 poslancov – Pavol Ballay, prof. Dr. Ing. Martin Decký, Štefan Hôrečný, Bibiána Odváhová, Marta Rašovcová, Ing. Jozef Vršanský |
| Ospravedlnení poslanci (menovite): | 3 poslanci – Ing. Michal Ballay, Ján Hrazdíra, Marián Medzihorský |
| Hlasovali za (menovite): | 6 poslancov – Pavol Ballay, prof. Dr. Ing. Martin Decký, Štefan Hôrečný, Bibiána Odváhová, Marta Rašovcová, Ing. Jozef Vršanský |
| proti (menovite): | 0 poslancov |
| zdržali sa (menovite): | 0 poslancov |

**K bodu 19:**

**Záver**

*Ing. Peter Zelník, starosta obce* sa na záver rokovania obecného zastupiteľstva poďakoval prítomným za účasť a ukončil zasadnutie obecného zastupiteľstva.

|  |  |  |  |
| --- | --- | --- | --- |
| Zapisovateľka: | *Mgr. Danka Kramarová* | ......................................... |  |
| Overovatelia: | *Štefan Hôrečný* | ......................................... |  |
|  |  |  |  |
|  | *Marta Rašovcová* | ......................................... |  |

..............................................

Ing. Peter ZELNÍK

starosta obce Dolný Hričov

V Dolnom Hričove dňa 7.6.2017